Diari Oficial de la Generalitat Valenciana


Sumari del DOGV 7614, del 14-09-2015 (2015/7511)

ORDRE 5/2015, de 9 de setembre, de la Conselleria d'Educació, Investigació, Cultura i Esport, per la qual es convoquen ajudes a la difusió del llibre i la lectura.
-------------------------------------------------------------------------------------------------------------------------------------------------------------------

### Dades del document

Número de DOGV
:   7614

Data del DOGV
:   14-09-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/7511


Data del document
:   09-09-2015

Organisme emissor
:   Conselleria d'Educació, Investigació, Cultura i Esport

Tipus de document
:   Ordre

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

ORDRE 5/2015, de 9 de setembre, de la Conselleria d'Educació, Investigació, Cultura i Esport, per la qual es convoquen ajudes a la difusió del llibre i la lectura. [2015/7511]  
  
La Generalitat, tal com estableix l'article 49.1.4 de l'Estatut d'Autonomia, té competència exclusiva en matèria de cultura. Sobre aquesta base, és oportú potenciar la labor i la iniciativa dels llibreters, llibreters d'ocasió, il·lustradors, tipògrafs, escriptors i editors, bé individualment o per mitjà de les seues associacions i fundacions, així com de les associacions del sector del llibre i la lectura en l'àmbit competencial de la Generalitat.  
Per tot això, fent ús de les facultats que em confereix l'article 28 de la Llei 5/1983, de 30 de desembre, del Consell, així com l'article 160.2 de la Llei 1/2015, de 6 de febrer, d'Hisenda Pública, del Sector Públic Instrumental i de Subvencions,  
  
  
ORDENE  
  
Primer  
Convocar ajudes que afavorisquen les iniciatives que suposen la difusió i la promoció del sector del llibre valencià, i aprovar les bases per les quals es regeix aquesta convocatòria, així com el model de sol·licitud d'ajuda (annex I) i el model de domiciliació bancària (annex II).  
  
Segon  
L'import global màxim destinat a aquestes ajudes és de 200.000 euros i es farà efectiu amb càrrec al pressupost de l'any 2015 de la Generalitat, dins de l'aplicació pressupostària 55.07.81.784.24, capítol IV, línia T7629000, denominada «Ajudes a la difusió del llibre i la lectura».  
  
  
DISPOSICIONS ADDICIONALS  
  
Primera  
Les ajudes concedides per les activitats arreplegades en els apartats 1.a i 1.b de la base primera d'aquesta convocatòria no han de ser notificades a la Comissió Europea, d'acord amb l'article 7.4, en relació amb els articles 1.4 i 3.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat adreçats a establir, concedir o modificar ajudes públiques, perquè no compleixen el requisit de l'avantatge econòmic per a una empresa, ni el del falsejament de la competència, i no afecten, per tant, els intercanvis comercials entre els estats membres de l'apartat 1 de l'article 107 del Tractat de Funcionament de la Unió Europea.  
Aquesta convocatòria de subvencions, quant als apartats 1.c, 1.d, 1.e i 1.f de la base primera, no necessita la notificació a la Comissió Europea, atés que les subvencions que s'atorgaran tenen la consideració d'ajudes de minimis, d'acord amb el que indica l'article 3 del Reglament (CE) número 1407/2013, de 18 de desembre, de la Comissió, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis (DOUE L 352, 24.12.2013).  
  
Aquestes ajudes no podran superar, en cap cas, l'import màxim total per beneficiari establit pel Reglament (CE) número 1407/2013, de 18 de desembre, de la Comissió.  
Als efectes de la concessió d'aquestes ajudes, es tindrà en compte el que estableix l'article 1 del Reglament (CE) número 1407/2013, de 18 de desembre, de la Comissió, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis (DOUEL 352, 24.12.2013).  
Per a assegurar el compliment de les condicions indicades en el punt anterior, s'exigirà als sol·licitants una declaració sobre les ajudes de minimis rebudes durant els dos exercicis fiscals anteriors i durant l'exercici fiscal en curs (annex I, apartat H).  
  
Segona  
Es delega en la directora general de Cultura i Patrimoni la facultat de resoldre la concessió d'aquestes ajudes.  
  
  
DISPOSICIÓ FINAL  
  
Única  
Aquesta ordre produirà efecte des de l'endemà de la publicació en el Diari Oficial de la Comunitat Valenciana.  
  
De conformitat amb el que estableixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, contra aquest acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant del conseller d'Educació, Investigació, Cultura i Esport en el termini d'un mes a comptar de l'endemà de publicar-se.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de publicar-se.  
  
València, 9 de setembre de 2015  
  
El conseller d'Educació, Investigació, Cultura i Esport,  
VICENT MARZÀ IBÁÑEZ  
  
  
  
BASES DE LA CONVOCATÒRIA  
Bases de la convocatòria per a la concessió d'ajudes a la difusió del llibre i la lectura  
  
Primera. Objecte  
1. Seran objecte d'ajuda les activitats següents:  
a) Organització de congressos, trobades, cicles de conferències, taules redones, exposicions, cursos, edició de publicacions professionals, etc., sobre temes específics dels col·lectius professionals de llibreters, llibreters d'ocasió, il·lustradors, escriptors, tipògrafs i editors valencians, així com activitats sobre el món del llibre realitzades per associacions del sector del llibre i la lectura.  
b) Els gastos de funcionament generats per l'activitat de les associacions.  
c) La participació amb un estand en les fires del llibre de l'Estat espanyol.  
d) El finançament de les borses de viatge que permeten l'assistència a les fires del llibre internacionals.  
e) L'organització, gestió i participació en les fires del llibre en les ciutats d'Alacant, Castelló i València.  
f) L'organització, gestió i participació en les fires del llibre d'ocasió en les ciutats d'Alacant, Castelló i València.  
2. S'exclouen expressament d'aquesta ajuda els gastos protocol·laris i de representació.  
  
Segona. Gastos subvencionables  
1. Al finançament de les subvencions que es preveuen en aquesta ordre es destinen 200.000 euros, que es distribuïxen segons els següents blocs o àrees d'activitats subvencionables:  
a) Al conjunt d'activitats corresponents als apartats 1.a i 1.b de la base primera d'aquesta convocatòria es destinarà una dotació del 30 % de l'import global màxim destinat a aquestes ajudes.  
b) Al conjunt d'activitats corresponents als apartats 1.c, 1.d, 1.e i 1.f de la base primera d'aquesta convocatòria es destinarà una dotació del 70 % de l'import global màxim destinat a aquestes ajudes.  
Sense perjuí de les dotacions percentuals indicades anteriorment, quan per raó de falta de sol·licituds o d'incompliments de requisits no s'exhaurisca la quantia establida per a un dels blocs o àrees d'activitats subvencionables referides, l'excedent generat incrementarà la dotació assignada a l'altre bloc.  
Les ajudes que es concediran no podran ser superiors, en cap cas, a la dotació establida en aquesta convocatòria.  
2. Per a la determinació de la quantia de la subvenció, la dotació econòmica destinada per al conjunt d'activitats indicades en el punt anterior es distribuirà proporcionalment tenint en compte que:  
a) Programes d'activitats. Se subvencionaran fins al màxim del 100 % els gastos ocasionats per l'execució d'activitats previstes en la base primera de la convocatòria, apartat a.  
b) Gastos de funcionament. Se subvencionarà fins a un 25 % dels gastos de funcionament generats per l'activitat de les associacions (apartat b de la base primera), excloent-ne els gastos de caràcter protocol·lari i de representació. Els gastos corresponents a les retribucions del personal dependents de les entitats beneficiàries es consideraran, en tot cas, gastos de funcionament.  
c) Les activitats indicades en els apartats c i d de la base primera se subvencionaran fins al 50 %.  
d) Les activitats previstes en els apartats e i f de la base primera se subvencionaran fins al 100 %.  
3. Els gastos subvencionables hauran d'estar compresos entre l'1 de juny de 2014 i la data de finalització de presentació de sol·licituds, ambdós inclosos, i hauran de respondre de manera directa i indubtable a l'activitat subvencionada.  
  
Tercera. Requisits dels beneficiaris  
1. Podran sol·licitar aquestes ajudes les empreses editorials i les associacions o fundacions de llibreters, de llibreters d'ocasió, d'il·lustradors, d'escriptors, de tipògrafs i d'editors, així com les associacions del sector del llibre i la lectura l'activitat de les quals es realitze en l'àmbit competencial de la Generalitat.  
2. Les associacions de llibreters, d'il·lustradors, d'escriptors, de tipògrafs i d'editors, així com les associacions del sector del llibre i la lectura l'activitat de les quals es realitze en l'àmbit competencial de la Generalitat, podran optar a les activitats descrites en la base primera, apartats a, b, c, d i e.  
3. Les associacions de llibreters d'ocasió podran optar a les activitats descrites en la base primera, apartats a, b i f.  
4. Les fundacions de llibreters, d'il·lustradors, d'escriptors, de tipògrafs i d'editors l'activitat de les quals es realitze en l'àmbit competencial de la Generalitat podran optar a les activitats descrites en la base primera, apartat e.  
5. Les empreses editorials, com a empresa individual, únicament poden participar en les fires del llibre internacionals mitjançant l'activitat descrita en la base primera, apartat d.  
6. També en podran ser beneficiaris els centres valencians en l'exterior regulats per la Llei 11/2007, de 20 de març, de la Generalitat, de Comunitats de Valencians en l'Exterior, que estiguen registrats en el Registre de Centres Valencians en l'Exterior adscrit a la direcció general de la Generalitat competent en matèria de comunitats de valencians en l'exterior, sempre que complisquen les condicions exigides en les bases d'aquesta convocatòria.  
7. No podran obtindre la condició de beneficiaris els sol·licitants que incórreguen en alguna de les causes d'inhabilitació i prohibició per a ser beneficiari de la subvenció, regulades en l'article 13 de la Llei 38/2003, de 17 de novembre, General de Subvencions.  
  
Quarta. Règim normatiu d'aquestes ajudes  
1. El procediment per a la concessió d'aquestes ajudes es tramitarà en règim de concurrència competitiva, tal com estableix l'article 22.1 de la Llei 38/2003, General de Subvencions.  
2. Seran aplicables a aquesta convocatòria aquestes bases reguladores. Per a tot allò que no preveuen, s'aplicaran la Llei 1/2015, de 6 de febrer, d'Hisenda Pública, del Sector Públic Instrumental i de Subvencions; la Llei 38/2003, General de Subvencions; el Reglament de la Llei 38/2003, aprovat pel Reial Decret 887/2006; la Llei 11/2007, de 22 de juny, d'Accés Electrònic dels Ciutadans als Servicis Públics, i el Decret 18/2004, de 13 de febrer, del Consell, de creació del Registre Telemàtic de la Generalitat i Regulació de les Notificacions Telemàtiques de la Generalitat, i el Reglament (UE) número 1407/2013, de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis (DOUE L 352, 24.12.2013).  
  
3. La presentació de la sol·licitud per a optar a aquesta ajuda implica la plena acceptació pel sol·licitant de les bases per les quals es regeix aquesta convocatòria.  
  
Cinquena. Termini de les sol·licituds i documentació que cal presentar  
1. El termini de presentació de sol·licituds serà de 20 dies hàbils comptats des de l'endemà de la publicació d'aquesta ordre en el Diari Oficial de la Comunitat Valenciana.   
2. En el cas que els documents que han d'acompanyar la sol·licitud de les ajudes ja estiguen en poder de qualsevol òrgan de l'administració actuant, el sol·licitant podrà acollir-se al que estableix l'apartat f de l'article 35 de la LRJPAC, sempre que es faça constar la data i l'òrgan o dependència en què van ser presentats o, si és el cas, emesos, i que no hagen transcorreguts més de cinc anys des de la finalització del procediment a què corresponguen.  
3. En els supòsits d'impossibilitat material d'obtindre la documentació, l'òrgan competent podrà requerir al sol·licitant que presente, o, a falta d'això, que acredite per altres mitjans els requisits a què es refereix el document.  
4. Independentment de la tipologia de les entitats o col·lectius sol·licitants, la sol·licitud d'ajuda econòmica, el model de la qual figura en l'annex I d'aquesta ordre, s'adreçarà a la Direcció General de Cultura i Patrimoni de la Conselleria d'Educació, Investigació, Cultura i Esport, i anirà acompanyada dels originals o de fotocòpies compulsades de la documentació general següent, a què s'afegirà, en els casos que corresponga, diversa documentació específica:  
4.1. Documentació general  
a) Memòria de les activitats dutes a terme en relació amb la finalitat de la subvenció sol·licitada, amb indicació de les activitats realitzades i dels resultats obtinguts. La memòria haurà de ser firmada pel representant legal de l'entitat sol·licitant.  
b) Memòria econòmica que incloga una relació classificada dels gastos de l'activitat, amb identificació del creditor i del document de gasto o factura, l'import, la data d'emissió i la data de pagament.  
c) Factures originals, fotocòpies compulsades i la resta de documents de valor probatori equivalent amb validesa en el tràfic jurídic mercantil o amb eficàcia administrativa, dels gastos realitzats, que hauran de correspondre de manera indubtable a l'activitat per a la qual se sol·licita l'ajuda. En tots aquests documents haurà de constar clarament que han sigut emesos a nom de l'entitat sol·licitant, i estaran datats entre l'1 de juny de 2014 i la data de finalització de presentació de sol·licituds, ambdós inclosos.  
d) Original o fotocòpia compulsada de justificants de pagament dels gastos i la resta de documents de valor probatori equivalent, amb validesa en el tràfic jurídic mercantil o amb eficàcia administrativa, incorporats en la relació a què es fa referència anteriorment, degudament indexats i ordenats.  
Els justificants de pagament consistiran en:  
- Per a les factures pagades per mitjà d'una transferència bancària, document o extracte bancari que incloga el titular del compte, el proveïdor a qui es realitza el pagament, la data de pagament i les quantitats abonades; en el concepte de la transferència haurà de figurar el número de factura o, en defecte d'aquesta, el concepte abonat.  
- Per a les factures pagades per mitjà d'un xec bancari o d'un pagaré, còpia d'aquest i un document o extracte bancari en què conste que han sigut efectivament compensats en el compte del pagador. En el cas de pagarés, la data del venciment del pagaré haurà de ser anterior a la data de finalització del termini de presentació de sol·licituds.  
- Per a factures pagades en efectiu, s'adjuntarà un rebut del proveïdor degudament firmat i segellat per aquest en què conste el número de factura, el NIF del proveïdor, la data i l'import. Els pagaments en efectiu s'ajustaran a les limitacions establides en l'article 7.1 de la Llei 7/2012, de 29 d'octubre, de modificació de la normativa tributària i pressupostària, i d'adequació de la normativa financera per a la intensificació de les actuacions en la prevenció i lluita contra el frau (BOE 261, 30.10.2012).  
e) Certificat del representant legal de l'entitat sol·licitant, que acredite que les factures corresponen a les activitats objecte de subvenció.  
f) En el cas de nou perceptor o de canvi de número de compte bancari, s'aportarà el model de domiciliació bancària, que apareix com a annex II a aquesta ordre.  
g) Fotocòpia compulsada del NIF de l'entitat sol·licitant.  
4.2. Documentació específica  
En el cas que el sol·licitant siga una associació o una fundació de llibreters, llibreters d'ocasió, il·lustradors, escriptors, editors o tipògrafs, o una associació del sector del llibre i la lectura en l'àmbit competencial de la Generalitat, la sol·licitud haurà d'anar acompanyada dels documents següents:  
  
a) Fotocòpia compulsada dels estatuts de l'entitat inscrits en el registre públic corresponent.  
b) Fotocòpia compulsada del número de registre de l'entitat.  
c) Document de l'acord de l'òrgan directiu de l'entitat, ja siga assemblea general o junta directiva, en el qual se'n nomena el representant.  
En el cas que el sol·licitant siga una empresa editorial, la documentació específica que acompanyarà la sol·licitud d'ajuda i la documentació general mencionada serà la següent:  
d) Si el sol·licitant és una persona jurídica, una fotocòpia compulsada del document públic que n'acredite la constitució i en què conste, expressament, l'edició de llibres com a objecte social; una fotocòpia compulsada del NIF de persona jurídica i la documentació que acredite la representació que exerceix el firmant de la sol·licitud.  
e) Si el sol·licitant és una persona física, una fotocòpia compulsada de l'alta en l'epígraf corresponent a l'edició de llibres de l'IAE (Impost d'Activitats Econòmiques) així com, si és el cas, la documentació que acredite la representació que exerceix el firmant de la sol·licitud.  
  
f) En el cas d'empreses amb una plantilla igual o superior a vint-i-cinc persones, memòria que indique els mitjans que utilitzen, amb l'acord dels agents socials, per a previndre i detectar casos d'assetjament sexual i d'assetjament per raó de sexe, i intervindre-hi, en els centres de treball, de conformitat amb els articles 46 i 47 de la Llei 9/2003, de 2 d'abril, de la Generalitat, per a la Igualtat entre Dones i Hòmens, i l'article 48 de la Llei Orgànica 3/2007, de 22 de març, per a la igualtat efectiva entre dones i hòmens.  
5. D'acord amb el que disposa l'article 5 del Decret 165/2010, de 8 d'octubre, del Consell, pel qual s'estableixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic, el sol·licitant podrà autoritzar expressament l'administració perquè obtinga directament les dades necessàries per a acreditar el compliment de les obligacions tributàries i amb la Seguretat Social, així com per a la comprovació directa de les dades d'identitat (DNI) i, si és el cas, de residència (annex I de la sol·licitud d'ajudes, apartat E, Autorització).  
  
En el cas de no subscriure l'autorització corresponent, el sol·licitant estarà obligat a aportar els documents següents:  
- Certificat positiu de l'Agència Estatal d'Administració Tributària que acredite que el sol·licitant es troba al corrent de les seues obligacions.  
- Certificat de la Tresoreria General de la Seguretat Social que acredite que el sol·licitant es troba al corrent en el compliment de les seues obligacions amb la Seguretat Social.  
- Certificat de les direccions territorials de la Conselleria d'Economia Sostenible, Sectors Productius, Comerç i Treball que acredite que el sol·licitant no té deutes de naturalesa tributària amb la Generalitat.  
  
Si el sol·licitant no dóna eixa autorització, haurà d'aportar una còpia del document nacional d'identitat del representant de l'entitat sol·licitant (DNI).  
6. La documentació assenyalada en l'apartat anterior podrà presentar-se, degudament compulsada quan siga fotocòpia, en el Registre Auxiliar de la Secretaria Autonòmica de Cultura i de la Biblioteca Valenciana (monestir de Sant Miquel dels Reis, av. Constitució, 284, 46265 València), en els registres de les direccions territorials d'Educació, Investigació, Cultura i Esport de Castelló, València o Alacant, o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
En el cas que la documentació es presente en correus, es regularà per l'article 31 del Reial Decret 1.829/1999, de 3 de desembre, pel qual s'aprova el reglament que regula la prestació dels servicis postals.  
  
7. Les instàncies de sol·licitud es facilitaran als interessats en el Registre Auxiliar de la Biblioteca Valenciana i en els registres de les direccions territorials d'Educació, Investigació, Cultura i Esport de Castelló, València o Alacant.  
8. Si la sol·licitud no es presenta en el Registre Auxiliar de la Biblioteca Valenciana, es podrà remetre un fax a l'òrgan gestor de la convocatòria (Direcció General de Cultura i Patrimoni, número: 220 674 047), amb indicació del número i la data d'entrada en el registre, i l'òrgan en què s'ha presentat la sol·licitud.  
9. Qui ho desitge, podrà realitzar la presentació i el registre per mitjans electrònics i sol·licitar que les comunicacions i notificacions es practiquen per aquesta via. Aquests tràmits tindran plena validesa, d'acord amb les condicions i requisits previstos en la Llei 11/2007, de 22 de juny, d'Accés Electrònic dels Ciutadans als Servicis Públics, així com en el Decret 18/2004, de 13 de febrer, del Consell, de creació del Registre Telemàtic de la Generalitat i Regulació de les Notificacions Telemàtiques de la Generalitat. A fi de complir els requisits de seguretat establits, la designació de l'adreça o de la bústia de correu electrònic, als efectes de la pràctica de notificacions a l'interessat, haurà de correspondre amb la proporcionada per la Generalitat, amb domini cv.gva.es.  
  
Per a sol·licitar aquest tipus d'ajudes per via telemàtica, es requerirà el certificat de firma electrònica d'entitat emés per l'ACCV: http://www.accv.es/va/empreses/.  
La tramitació telemàtica pot realitzar-se a través del PROP, en la URL següent: http://www.gva.es/va/inicio/procedimientos'id\_proc=14316.  
Els documents 4.1.a, 4.1.b, 4.1.e, 4.1.f, 4.2.c i 4.2.f poden ser aportats de forma telemàtica. En el cas dels documents 4.1.e, 4.1.f, 4.2.c i 4.2.f, només s'acceptaran en format PDF i hauran d'estar firmats per mitjà de la plataforma de firma en línia de l'ACCV: http://www.accv.es/va/ciutadans/firma-on-line-pdf/.  
10. Si la sol·licitud no té els requisits i documents que s'assenyalen en aquesta base, es requerirà l'interessat perquè, en un termini de deu dies, esmene la falta o acompanye els documents preceptius, amb indicació que, si no es fa així, es considerarà que ha desistit de la seua petició després d'una resolució, d'acord amb l'article 71, apartat 1, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificat per la Llei 4/1999, de 13 de gener.  
  
Sisena. Òrgan d'instrucció i comissió tècnica de valoració  
1. L'òrgan competent per a la instrucció del procediment de concessió de la subvenció és la Subdirecció General del Llibre, Arxius i Biblioteques, en els termes establits per la Llei 38/2003, General de Subvencions.  
2. Es nomena una comissió tècnica de valoració de les sol·licituds, integrada per:  
- President: la directora general de Cultura i Patrimoni o el funcionari de la Subdirecció General del Llibre, Arxius i Biblioteques en qui delegue.  
- Vicepresident: un cap de servici de la Subdirecció General del Llibre, Arxius i Biblioteques.  
- Vocals: un cap de secció i dos tècnics de la Subdirecció General del Llibre, Arxius i Biblioteques.  
- Secretari: un cap de secció de la Subdirecció General del Llibre, Arxius i Biblioteques.  
3. La comissió tècnica de valoració examinarà les sol·licituds presentades i elevarà a l'òrgan instructor un informe d'adjudicació. L'òrgan instructor, a la vista de l'expedient i de l'informe de l'òrgan col·legiat, formularà la proposta de resolució provisional degudament motivada. La directora general de Cultura i Patrimoni, dictarà, per delegació del conseller d'Educació, Investigació, Cultura i Esport, una resolució que serà publicada en el Diari Oficial de la Comunitat Valenciana. Aquesta resolució esgota la via administrativa.  
4. Si, en el termini de sis mesos, comptats des que produïsca efectes aquesta ordre, no s'ha dictat i notificat la resolució corresponent, s'entendrà que la petició ha sigut desestimada, sense perjuí de l'obligació de resoldre de l'Administració, a tenor de l'article 42 de la Llei 30/1992, de 26 de novembre.  
  
Setena. Procediment de concessió  
Fase primera. Comprovació de la documentació  
En primer lloc, es comprovarà que la documentació justificativa que acompanya la sol·licitud acredita suficientment la quantia sol·licitada per l'interessat en concepte de subvenció i s'ajusta a l'objecte establit en la base primera. En el cas que la documentació aportada no justifique prou el total del que s'ha sol·licitat, aquesta quantitat es reduirà en la part que corresponga.  
Fase segona. Assignació de l'ajuda  
La dotació econòmica es distribuirà entre els beneficiaris proporcionalment als gastos subvencionables establits en la base segona, tenint en compte els factors següents:  
X = dotació econòmica  
Y = inversió justificada de cada sol·licitant  
T = suma de les inversions justificades de tots els sol·licitants.  
Fórmula de repartiment: ajuda = (X\*Y)/T  
  
Huitena. Obligacions del beneficiari  
a) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció, tot això d'acord amb els articles 29 i 31 de la Llei 38/2003, de 17 de novembre, General de Subvencions.  
b) Justificar davant de l'òrgan concedent el compliment dels requisits i de les condicions, així com la realització de l'activitat i el compliment de la finalitat que determinen la concessió o el gaudi de la subvenció, en el termini establit en aquestes bases.  
c) Sotmetre's a les actuacions de comprovació i control financer que haja d'efectuar l'òrgan concedent, o qualssevol altres actuacions de comprovació i control financer que puguen realitzar els òrgans de control competents, per a la qual cosa haurà d'aportar tota la informació requerida en l'exercici d'aquestes actuacions, d'acord amb el que estableix l'article 46 de la Llei 38/2003, de 17 de novembre, General de Subvencions, i el capítol III del títol X de la Llei 1/2015, de 6 de febrer, d'Hisenda Pública, del Sector Públic Instrumental i de Subvencions.  
  
d) Comunicar, per mitjà d'una declaració responsable a la Conselleria d'Educació, Investigació, Cultura i Esport l'obtenció de subvencions, ajudes, ingressos o recursos que financen les activitats subvencionades, procedents de qualssevol administracions o ens públics, tant en règim de minimis com qualsevol altre tipus d'ajuda. L'obtenció concurrent d'altres aportacions que siguen incompatibles amb aquesta subvenció podrà donar lloc a la modificació de la resolució de concessió.  
  
D'acord amb l'apartat 1 de l'article 5 del Reglament (UE) número 1407/2013, de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis (DOUE L 352, de 24.12.2013), les ajudes de minimis concedides d'acord amb eixe reglament podran acumular-se amb les ajudes de minimis concedides d'acord amb el Reglament (UE) número 360/2012, de la Comissió, fins al límit màxim establit en aquest últim reglament, i es podran acumular, també, amb ajudes de minimis concedides d'acord amb altres reglaments de minimis fins al límit màxim pertinent establit en l'article 3, apartat 2, del Reglament (UE) número 1407/2013, de la Comissió.  
  
D'altra banda, i d'acord amb l'apartat 2 de l'article 5 del Reglament (UE) número 1407/2013, de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis (DOUE L 352, de 24.12.2013), les ajudes de minimis no s'acumularan a cap ajuda estatal en relació amb els mateixos gastos subvencionables o amb ajuda estatal per a la mateixa mesura de finançament de risc, si eixa acumulació excedeix la intensitat d'ajuda o l'import d'ajudes superior corresponent fixat en les circumstàncies concretes de cada cas per un reglament d'exempció per categories o una decisió adoptats per la Comissió. Les ajudes de minimis que no es concedisquen per a costos subvencionables específics ni puguen atribuir-se a costos subvencionables específics podran acumular-se amb altres ajudes estatals concedides en virtut d'un reglament d'exempció per categories o d'una decisió adoptats per la Comissió.  
e) Adoptar les mesures de difusió contingudes en l'article 18 de la Llei 38/2003, de 17 de novembre, General de Subvencions, i en l'article 31 del Reial Decret 887/2006, de 21 de juliol.  
f) Reintegrar les quantitats percebudes i l'exigència de l'interés de demora corresponent des del moment del pagament de la subvenció fins a la data en què s'acorde la procedència del reintegrament, en els casos previstos en l'article 37 de la Llei 38/2003, de 17 de novembre, General de Subvencions, i d'acord amb el que estableix l'article 172 de la Llei 1/2015, de 6 de febrer, d'Hisenda Pública, del Sector Públic Instrumental i de Subvencions.  
g) Disposar dels llibres comptables, dels registres diligenciats i de la resta de documents degudament auditats en els termes exigits per la legislació mercantil i sectorial aplicable al beneficiari en cada cas, així com tots els estats comptables i registres específics que siguen exigits per les bases reguladores de les subvencions, amb la finalitat de garantir l'adequat exercici de les facultats de comprovació i control.  
  
Novena. Finançament de les activitats subvencionades  
1. L'import de les ajudes regulades en aquesta convocatòria no podrà ser, en cap cas, d'una quantia que, aïlladament o en concurrència amb subvencions, ajudes, ingressos o recursos d'altres administracions públiques o d'altres ens públics o privats, supere el cost de l'activitat que haja de realitzar el beneficiari.  
2. Tota alteració de les condicions tingudes en compte per a la concessió de l'ajuda, i en tot cas, l'obtenció concurrent d'altres aportacions fora dels casos permesos en les normes reguladores, podrà donar lloc a la modificació de la resolució de concessió, en els termes establits en la normativa reguladora de la subvenció.  
  
Deu. Forma de pagament  
El pagament s'efectuarà d'una sola vegada, per mitjà d'una transferència bancària, després de publicar la resolució d'adjudicació, i sempre que el beneficiari complisca els requisits exigits per la Llei 38/2003, General de Subvencions, tal com s'exigeix en aquestes bases.  
  
Onze. Inspecció i control  
Quan en l'exercici de les funcions d'inspecció o control es deduïsquen indicis de l'obtenció, el gaudi o la destinació incorrectes de l'ajuda percebuda, la Conselleria d'Educació, Investigació, Cultura i Esport podrà acordar la retenció de les factures, documents equivalents o substitutius i de qualsevol altre document relatiu a les operacions en què eixos indicis es manifesten.  
  
Dotze. Infraccions i sancions administratives  
Les infraccions i sancions administratives s'ajustaran al que disposa el títol IV de la Llei 38/2003, de 17 de novembre, General de Subvencions, i el capítol IV del títol X de Llei 1/2015, de 6 de febrer, d'Hisenda Pública, del Sector Públic Instrumental i de Subvencions.